CELEX: 32015D1958
Language: sk
Date: 2015-07-01 00:00:00
Title: Delegované rozhodnutie Komisie (EÚ) 2015/1958 z 1. júla 2015 o uplatniteľných systémoch na posudzovanie a overovanie nemennosti parametrov geosyntetík a súvisiacich výrobkov podľa nariadenia Európskeho parlamentu a Rady (EÚ) č. 305/2011 (Text s významom pre EHP)

30.10.2015   
            
            
               SK
            
            
               Úradný vestník Európskej únie
            
            
               L 284/181
            
         DELEGOVANÉ ROZHODNUTIE KOMISIE (EÚ) 2015/1958
   z 1. júla 2015
   o uplatniteľných systémoch na posudzovanie a overovanie nemennosti parametrov geosyntetík a súvisiacich výrobkov podľa nariadenia Európskeho parlamentu a Rady (EÚ) č. 305/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 60 písm. h),
   keďže:
   
               (1)
            
            
               Postup preukazovania zhody týkajúci sa geosyntetík a súvisiacich výrobkov s platnými technickými špecifikáciami bol stanovený v rozhodnutí Komisie 96/581/ES (2).
            
         
               (2)
            
            
               Rozhodnutím 96/581/ES sa nestanovujú podrobné kritériá na výber systémov na posudzovanie a overovanie nemennosti parametrov týkajúcich sa reakcie geosyntetík a súvisiacich výrobkov na oheň.
            
         
               (3)
            
            
               Systémy stanovené v prílohe V k nariadeniu (EÚ) č. 305/2011 by sa mali vyberať vhodnejšie, aby bolo možné posúdiť parametre geosyntetík a súvisiacich výrobkov. To by malo výrobcom umožniť efektívnejší prístup na vnútorný trh, čím sa prispeje k väčšej konkurencieschopnosti sektoru stavebníctva ako celku.
            
         
               (4)
            
            
               V záujme jasnosti a transparentnosti by sa preto malo rozhodnutie 96/581/ES zrušiť a nahradiť,
            
         PRIJALA TOTO ROZHODNUTIE:
   Článok 1
   Toto rozhodnutie sa vzťahuje na geosyntetiká a súvisiace výrobky uvedené v prílohe I.
   Článok 2
   Posudzovanie a overovanie nemennosti parametrov geosyntetík a súvisiacich výrobkov uvedených v článku 1 sa vykoná s ohľadom na ich podstatné vlastnosti v súlade so systémami opísanými v prílohe II.
   Článok 3
   Rozhodnutie 96/581/ES sa zrušuje.
   Odkazy na zrušené rozhodnutie sa považujú za odkazy na toto rozhodnutie.
   Článok 4
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 1. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 88, 4.4.2011, s. 5.
   
      (2)  Rozhodnutie Komisie 96/581/ES z 24. júna 1996 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa geotextílií (Ú. v. ES L 254, 8.10.1996, s. 59).
   
      PRÍLOHA I
      
         VÝROBKY, NA KTORÉ SA VZŤAHUJE NARIADENIE
      
      Toto rozhodnutie sa vzťahuje na:
      
                  1.
               
               
                  Geosyntetiká (membrány a textílie) používané na separáciu, ochranu, odvodňovanie, filtráciu alebo spevňovanie pôdy
               
            
                  2.
               
               
                  Geozložky používané na separáciu, ochranu, odvodňovanie, filtráciu alebo spevňovanie pôdy
               
            
                  3.
               
               
                  Geomriežky používané na separáciu, ochranu, odvodňovanie, filtráciu alebo spevňovanie pôdy
               
            
                  4.
               
               
                  Geomembrány používané na separáciu, ochranu, odvodňovanie, filtráciu alebo spevňovanie pôdy
               
            
                  5.
               
               
                  Geosiete používané na separáciu, ochranu, odvodňovanie, filtráciu alebo spevňovanie pôdy
               
            
   
      PRÍLOHA II
      
         SYSTÉMY POSUDZOVANIA A OVEROVANIA NEMENNOSTI PARAMETROV
      
      Na výrobky, na ktoré sa vzťahuje toto rozhodnutie, s prihliadnutím na ich podstatné vlastnosti, sa systémy posudzovania a overovania nemennosti parametrov uplatňujú takto:
      
         Tabuľka 1
      
      
         Pre všetky podstatné vlastnosti s výnimkou reakcie na oheň
      
      
                  Výrobky
               
               
                  Podstatné vlastnosti:
               
               
                  Uplatniteľný systém posudzovania a overovania nemennosti parametrov stanovený v prílohe V k nariadeniu (EÚ) č. 305/2011
               
            
                  Geosyntetiká (membrány a textílie), geozložky, geomriežky, geomembrány a geosiete používané na separáciu, ochranu, odvodňovanie, filtráciu alebo spevňovanie pôdy
               
               
                  Pre všetky podstatné vlastnosti s výnimkou reakcie na oheň
               
               
                  2+
               
            
         
      
         Tabuľka 2
      
      
         Iba na reakciu na oheň
      
      Na všetky výrobky uvedené v prvom stĺpci tabuľky 1 sú systémy posudzovania a overovania nemennosti parametrov stanovené v závislosti od ich podskupín takto:
      
         
      
                  Podskupiny výrobkov
               
               
                  Uplatniteľný systém posudzovania a overovania nemennosti parametrov stanovený v prílohe V k nariadeniu (EÚ) č. 305/2011
               
            
                  Výrobky, pri ktorých má presne identifikovateľná fáza v procese ich výroby za následok zlepšenie ich reakcie na oheň (napr. spomaľovaním horenia alebo obmedzením obsahu organického materiálu)
               
               
                  1
               
            
                  Výrobky, pri ktorých existuje uplatniteľný európsky právny základ na klasifikáciu ich parametra týkajúceho sa reakcie na oheň bez testovania
               
               
                  4
               
            
                  Výrobky, ktoré nepatria do podskupín uvedených v riadkoch 1 a 2
               
               
                  3